als_Latn dik_Latn sag_Latn
Rezultate të pritshme në grupin D ndërsa surprizën në mbrëmjen e sfidave kualfikuese të Botërorit Rusi 2018 e dhuroi Islanda që mposhti Kroacinë. Në Beograd nuk prodhoi fitues kryendeshja mes Serbisë dhe Uellsit. Barazim 1-1 në një duel vërtetë të nxehtë dhe shumë të rivalizuar. Ishin miqtë nga Britania e Madhe që zhbllokuan shifrat teksa në minutën e 35-të Aron Ramsey kthehu në gol një 11-metërsh. Por Mitrovic 15 minuta përpara fundit i evitoi humbjen përfaqësues ballkanase duke i dhënë Serbisë një pikë më shumë vlera në garën për vendin e parë.
Në Aviva Stadium të Dublinit përfundoi në barazim 1-1, sfida tjetër mes Republikës së Irlandës dhe Austrisë. Hinteregger i asistuar nga Alaba i dha avantazhin miqëve në pjesën e parë, por 5 minuta përpara fundit formacioni i Martin O’neill, barazoi shifrat me sulmuesin e Stoke City-it, Jonathan Walters.
Përfundoi në barazim edhe sfida tjetër mes skuadrave më të dobëta të grupit D. Moldavia edhe pse shënoi dy gola në pjesën e parë me Ginsarin dhe Dedov, nuk arriti të ruante epërsinë me Gjeorgjinë që në fraksionin e dytë barazoi shifrat falë finalizimeve të Merebashvilit dhe Kaziazhvilit.
Një gol i Magnusson në fund rihapi garën për vendin e parë në grupin I ku bën pjesë edhe Kosova. Në Reykjavik Islanda mposhti 1-0 Kroacinë duke e barazuar në kuotën e 13 pikëve. Gjithcka u vendos nga goli i mbrojtësit Magnusson në minutën e 90-të, një finalzim ky që ngriti peshë gjithë stadiumin.
Përmbushi pritshmëritë Ukraina që triumfoi 1-2 në transfertë ndaj Finlandës duke u ngjitur në kuotën e 11 pikëve.Në Tampera ishte Konoylpianka ai që hapi serinë e golave në minutën e 51-të. Megjithatë skadinavët barazuan shifrat me sulmuesin e Bayer Leverkusenit, Pohjanpalo në të 72-tën. 3 minutë më vonë gjithsesi Besedin realizoi golin e fitores për Ukrainën.
als_Latn als_Latn als_Latn als_Latn als_Latn